คำสั่งกระทรวงสาธารณสุข ที่ 559/2544 เรื่อง เพิกถอนทะเบียนตำรับยาที่มีตัวยาฟีนิลโปรปาโนลามีน
คำสั่งกระทรวงสาธารณสุข
ที่ ๕๕๙/๒๕๒๒
เรื่อง
เพิกถอนทะเบียนตำรับยาที่มีตัวยาฟีนิลโปรปาโนลามีน
 

เนื่องด้วยปรากฏว่า
ยาฟีนิลโปรปาโนลามีน (Phenylpropanolamine) อาจเป็นสาเหตุทำให้ผู้ใช้ยาเกิดภาวะเลือดออกในสมอง (hemorrhagic stroke) ซึ่งเป็นอาการไม่พึงประสงค์ที่ร้ายแรงเมื่อเกิดขึ้นแล้วไม่สามารถแก้ไขให้คืนดีดังเดิมได้และไม่อาจคาดหมายได้ว่าจะเกิดกับผู้ใช้ยารายใด
ในขนาดเท่าใด ผู้ได้รับยาดังกล่าวจึงอาจไม่ปลอดภัย
คณะกรรมการยาในการประชุมครั้งที่ ๔/๒๕๔๓ เมื่อวันที่ ๒๘ พฤศจิกายน ๒๕๔๓
จึงมีมติให้เพิกถอนทะเบียนตำรับยาทุกตำรับที่มีตัวยาโฟนิลโปรปาโนลามีนอยู่ในสูตรตำรับ
เนื่องจากอาจไม่ปลอดภัยในการใช้

ฉะนั้น
อาศัยอำนาจตามความในมาตรา ๘๖ แห่งพระราชบัญญัติยา พ.ศ. ๒๕๑๐
ซึ่งแก้ไขเพิ่มเติมโดยพระราชบัญญัติยา (ฉบับที่ ๕) พ.ศ. ๒๕๓๐
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐
ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงสาธารณสุข โดยคำแนะนำของคณะกรรมการยา ในการประชุมครั้งที่
๔/๒๕๔๓ เมื่อวันที่ ๒๘ พฤศจิกายน ๒๕๔๓
จึงสั่งเพิกถอนใบสำคัญการขึ้นทะเบียนตำรับยาทุกตำรับที่มีตัวยาฟีนิลโปรปาโนลามีน (Phenylpropanolamine) หรือเกลือของฟรีนิลโปรปาโนลามีน
หรือที่เขียนชื่ออย่างอื่นซึ่งหมายถึงตัวยาฟีนิลโปรปาโนลามีนหรือเกลือของฟรีนิลโปรปาโนลามีนอยู่ในสูตรตำรับ
เพราะอาจะไม่ปลอดภัยในการใช้ ทั้งนี้
ยกเว้นตำรับยาที่ได้ยื่นคำขอแก้ไขตัดตัวยาฟรีนิลโปรปาโนลามีนออกจากสูตรตำรับแล้ว
ภายในวันที่ ๑๘ มิถุนายน ๒๕๔๔

ทั้งนี้
นับตั้งแต่วันถัดจากวันประกาศในราชกิจจานุเบกษาเป็นต้นไป[๑]


สั่ง ณ
วันที่ ๓ กรกฎาคม ๒๕๔๔
สุดารัตน์ เกยุราพันธุ์
รัฐมนตรีว่าการกระทรวงสาธารณสุข
สุกัญญา/พิมพ์
๑๓
พฤษภาคม ๒๕๕๒

รัศม์วรรณวลัย/ตรวจ
๑
มิถุนายน ๒๕๕๒

ศิรวัชร์/ปรับปรุง
๒๕
ธันวาคม ๒๕๖๑

[๑]
ราชกิจจานุเบกษา เล่ม ๑๑๘/ตอนพิเศษ ๖๘ ง/หน้า ๘๗/๒๓ กรกฎาคม ๒๕๔๔